AEC เดินหน้าปรับโครงสร้างภายใน-แสวงหาธุรกิจใหม่ หวังปลดเครื่องหมาย “C”
AEC เดินหน้าปรับโครงสร้างภายใน-แสวงหาธุรกิจใหม่-เพิ่มรายได้ธุรกิจเดิม หวังปลดล็อคเครื่องหมาย "C"
AEC เดินหน้าปรับโครงสร้างภายใน-แสวงหาธุรกิจใหม่-เพิ่มรายได้ธุรกิจเดิม หวังปลดล็อคเครื่องหมาย "C"
4 มิ.ย. 2564

บริษัทหลักทรัพย์ เออีซี จำกัด (มหาชน) หรือ AEC ได้จัดประชุมเพื่อให้ข้อมูลแก่ผู้ถือหุ้น ผู้ลงทุน และผู้ที่เกี่ยวข้อง ในวันศุกร์ที่ 4 มิ.ย. 2564 กรณีหลักทรัพย์ของบริษัทถูกขึ้นเครื่องหมาย C อันเนื่องมาจากส่วนของผู้ถือหุ้นน้อยกว่าร้อยละ 50 ของทุนชำระแล้ว สำหรับงวดสามเดือน สิ้นสุด 31 มี.ค.2564
โดยบริษัทเปิดเผยแนวทางการแก้ไขดังนี้
1.ปรับโครงสร้างทุน เพื่อสะท้อนโครงสร้างทุนที่เหมาะสม โดยไม่กระทบต่อผู้ถือหุ้น (ใช้เวลาไม่เกิน 3 เดือน หลังจากผู้ถือหุ้นอนุมัติ)
2.ปรับโครงสร้างภายใน เพื่อลดต้นทุนและควบคุมค่าใช้จ่าย รวมถึงการลดและควบคุมความเสี่ยงในด้านต่างๆ
3.เพิ่มรายได้ในธุรกิจเดิม โดยพัฒนาระบบงานทางด้านธุรกิจซื้อขายหลักทรัพย์และฝ่ายวาณิชธนกิจ และจัดบุคลาการให้สอดคล้องกับแผนงาน
4.แสวงหาโอกาสทางธุรกิจใหม่ โดยการปรับโครงสร้างบริษัท เพื่อเพิ่มโอกาสในการสร้างผลประกอบการและการเติบโตในระยะยาว ซึ่งจะต้องปฏิบัติให้เป็นไปตามขั้นตอนที่กำหนดโดยตลาดหลักทรัพย์แห่งประเทศไทย และสำนักงานก.ล.ต.ต่อไป